Document ID: 32004D0230

Odločba Komisije
z dne 5. marca 2004
o spremembi Odločbe 2003/467/ES glede izjave, da so nekatere province v Italiji proste goveje tuberkuloze in goveje bruceloze
(notificirano pod dokumentarno številko K(2004) 666)
(Besedilo velja za EGP)
(2004/230/EC)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 64/432/EGS z dne 26. junija 1964 o zdravstvenih problemih, ki vplivajo na trgovino z govedom in prašiči znotraj Skupnosti [1], in zlasti Priloge A(I)(4) in Priloge A(II)(7) Direktive,
ob upoštevanju naslednjega:
(1) Seznami regij držav članic, priznanih kot proste goveje tuberkuloze in goveje bruceloze, so določeni v Odločbi Komisije 2003/467/ES z dne 23. junija 2003 o uvedbi statusa nekaterih držav članic in regij držav članic, uradno prostih tuberkuloze, bruceloze in enzootske goveje levkoze glede čred goveda [2].
(2) Italija je Komisiji predložila dokumentacijo, ki dokazuje skladnost z ustreznimi pogoji, predvidenimi v Direktivi 64/432/EGS glede province Grosetto v regiji Toskana, da bi se ta provinca lahko glede čred govedi priznala za uradno prosto tuberkuloze.
(3) Italija je Komisiji predložila dokumentacijo, ki dokazuje skladnost z ustreznimi pogoji, predvidenimi v Direktivi 64/432/EGS glede provinc Arezzo, Grossetto, Livorno, Lucca in Pisa v regiji Toskana, da bi se te province lahko glede čred govedi priznale za uradno proste bruceloze.
(4) Po ovrednotenju dokumentacije, ki jo je predložila Italija, je treba provinco Grossetto v regiji Toskana priznati za uradno prosto goveje tuberkuloze in province Arezzo, Grosseto, Livorno, Lucca in Pisa v regiji Toskana je treba priznati za uradno proste goveje bruceloze.
(5) Odločbo 2003/467/ES je torej treba ustrezno spremeniti.
(6) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Prilogi I in II k Odločbi 2003/467/ES se spremenita v skladu s Prilogo k tej odločbi.
Člen 2
Ta odločba je naslovljena na države članice.
V Bruslju, 5. marca 2004

Labels: 0
18
6